elativ
        
         (grammatikk)
Store norske leksikon,Språk og litteratur,Språkvitenskapens fagdisipliner,Grammatikk,Morfologi
Elativ er ein grammatisk kasus som uttrykkjer retning ut av noko. På finsk tyder til dømes talosta 'ut av huset'. Elativ finst i fleire uralske språk, mellom anna i dei austersjøfinske språka (mellom anna finsk, kvensk, estisk) og ungarsk.
Elativ i finsk I finsk blir elativ uttrykt med suffikset -sta ~ -stä (avhengig av vokalane i stamma), som i talosta 'ut or huset' og Helsingistä 'frå Helsingfors'. I finsk grammatikk blir elativ kalla ein indre fråstadskasus, og står i motsetnad til illativ (indre tilstadskasus) og inessiv (indre påstadskasus), som i desse døma:  Illativ: taloon 'inn i huset' Inessiv: talossa 'i huset' Elativ: talosta 'ut av huset'  Dei indre kasusa står i motsetnad til tre ytre kasus, allativ (ytre tilstadskasus), adessiv (ytre påstadskasus) og ablativ (ytre fråstadskasus), som illustrert i desse eksempla, med substantivet pöytä 'bord' (stamma er pöydä- føre mange kasus-suffiks):  Allativ: pöydälle 'opp på bordet' Adessiv: pöydällä 'på bordet' Ablativ: pöydälle 'frå bordet'  Desse tre setningane viser den grunnleggjande skilnaden på illativ, inessiv og elativ, illustrert med substantivet talo 'hus':  Illativ: Koira meni taloon 'Hunden (koira) gjekk (meni) inn i huset (taloon)' Inessiv: Tyttö nukkuu Toivon talossa 'Jenta (tyttö) søv (nukkuu) i huset (talossa) til Toivo (Toivon)' Elativ: Mies tuli ulos talosta 'Mannen (mies) tuli (kom) ut (ulos) frå huset (talosta)' Les mer i Store norske leksikon finsk kasus – grammatikk